"Sambata, 9 mai, in mai multe orase din tara va avea loc primul protest major impotriva despaduririlor abuzive, care au lasat Romania in numai cativa ani cu mai putin de jumatate din suprafata impadurita pe care o avea in 1989. Situatia este cu atat mai grava cu cat in Romania exista jumatate din suprafata totala de padure virgina din Uniunea Europeana, iar la nivelul clasei politice avem numai complicitati cu beneficiarii despaduririlor abuzive, indiferent de guvernantii care s-au succedat la putere in ultimii 25 de ani. Astfel, in anticamera despaduririlor abuzive "retrocedarile ilegale de paduri" ii avem acum pe indosariatii Viorel Hrebenciuc, Ilie Sarbu (socrul lui Victor Ponta!), Dan Sova, "Printul" Paul, Tudor Chiuariu, Valeriu Stoica etc., dar o complicitate cu cei insetati de lemnul romanesc ne indica si gestul recent al presedintelui Klaus Iohannis de intoarcere catre Parlament a legii care punea capat monopolului companiei austriece Schweighofer Holzindustrie", se arata in anuntul de mobilizare de pe Facebook creat de Uniti Salvam.

Totodata, participantii sunt invitati la "o plimbare" pe traseul Piata Charles de Gaulle, Piata Victoriei, Buzesti, bd. Stirbei Voda, Cotroceni, Parcul Izvor si Ministerul Mediului. La Cluj, protestul a fost anuntat in Piata Unirii si au anuntat prezenta circa 3.500 de persoane.Manifestatii similare vor avea loc si in orasele:-> Alba-Iulia: https://www.facebook.com/events/316720428501746/-> Arad: https://www.facebook.com/events/1419954201657398/-> Baia Mare: https://www.facebook.com/events/694481813991022/-> Barlad: https://www.facebook.com/events/1572503269682122/-> Brasov: https://www.facebook.com/events/355759117956669/-> Cluj: https://www.facebook.com/events/1070549379625832/-> Craiova: https://www.facebook.com/events/1617457235133373/-> Drobeta-Turnu Severin: https://www.facebook.com/events/1582222368714672/-> Focsani: https://www.facebook.com/events/963080373725882/-> Galati: https://www.facebook.com/events/1724360651111544/-> Iasi: https://www.facebook.com/events/1000188059998935/-> Mangalia: https://www.facebook.com/events/708452375950701/-> Oradea: https://www.facebook.com/events/1569483046634820/-> Pitesti: https://www.facebook.com/events/711720032272358/-> Ploiesti : https://www.facebook.com/events/1602849166652773/-> Radauti: https://www.facebook.com/events/662675337171072/-> Sfantu Gheorghe: https://www.facebook.com/events/467001783465297/-> Sibiu: https://www.facebook.com/events/1571640683097172/-> Sighisoara: https://www.facebook.com/events/861826773889735/-> Suceava: https://www.facebook.com/events/977863172247441/-> Targoviste: https://www.facebook.com/events/1574721896115549/-> Timisoara: https://www.facebook.com/events/823389901063007/-> Tulcea: https://www.facebook.com/events/1591738867782537/-> Vaslui: https://www.facebook.com/events/991013077578351/"Dupa ani de dezbateri, Parlamentul a adoptat recent o lege de modificare a Codului Silvic. Legea este departe de a fi una ideala, insa acum se afla in pericol de a fi amendata din nou, la presiunea firmelor austriece. Miza este limita de 30% impusa prin noul Cod Silvic oricarei companii in procesarea unei specii de arbori din Romania. In replica Holzindustrie Schweighofer, care toaca deja, la propriu, padurile Romaniei a trecut la intimidari. Aceasta ameninta cu deteriorarea relatiilor comerciale dintre Austria si Romania daca plafonarea nu este eliminata din lege. Amenintarile au functionat: presedintele Klaus Iohannis a refuzat promulgarea legii si a retrimis-o in luna martie Parlamentului pentru rediscutarea amendamentelor impuse de HolzindustrieSchweighofer. Cere ACUM deputatilor sa introduca URGENT Codul Silvic pe ordinea de zi a plenului si sa respinga amendamentele solicitate prin vocea presedintelui Romaniei de Holzindustrie Schweighofer", scrie in petitie.Initiatorii petitiei recunosc ca proiectul de Cod Silvic are multe lipsuri, insa spun ca urgenta este acum sa nu incapa mai mult lemn pe mana firmei austriece. "Insistam asupra faptului ca acest Cod Silvic, in forma adoptata de Parlament, este o lege cadru cu multe lacune (vezi observatiile societatii civile). Petitia de fata este un instrument de reactie rapida in fata adoptarii iminente a unei legi care poate pierde o reglementare importanta (cota de 30%) in procesul re-examinarii, care poate stirbi substantial rolul fundamental al Codului Silvic de aparator al padurii. Presiunea trebuie mentinuta pana cand principiile Codului Silvic vor fi transformate in norme specifice de implementare", mai scriu initiatorii petitiei.Scandalul s-a declansat si a escaladat dupa ce pe 27 aprilie Environmental Investigation Agency (EIA), un ONG de mediu cu birouri in Washington D.C. si Londra, a dat publicitatii filmari din care reiese ca reprezentantii companiei Holzindustrie Schweighofer Romania ar accepta cu buna stiinta si ar recompensa printr-un sistem de bonificatie lemnul taiat ilegal din padurile din Romania. Potrivit informatiilor aparute pe retelele de socializare, societatea civila se teme ca Holzindustrie Schweighofer Romania face presiuni asupra parlamentarilor ca limita de 30% impusă prin noul Cod Silvic oricarei companii în procesarea unei specii de arbori din România sa fie crescuta. Mai mult, societatea civila acuza ca presedintele Klaus Iohannis a retrimis codul silvic in Parlament pentru a ajuta Holzindustrie Schweighofer Romania.Pe 23 martie, Presedintele Romaniei a retrimis noul cod silvic inapoi in Parlament pentru amendamente si dezbateri. La scurt timp a fost data publicitatii scrisoarea trimisa de CEO-ul Schweighofer catre primul ministru al Romaniei, cerand sa schimbe Codul Silvic, in caz contrar amenintand cu efecte negative asupra comertului dintre Austria si Romania, in general. Elementul din Codul Silvic care face obiectul dezbaterilor este limita de 30% impusa oricarei companii in procesarea unei specii sau sortiment din Romania.Reprezentantii Holzindustrie Schweighofer Romania spun intr-un punct de vedere trimis la solicitarea HotNews.ro ca respecta legile si reglementarile in vigoare atunci cand cumpara lemn.In privinta acuzatiilor privind cumpararea de lemn taiat ilegal, reprezentantii Holzindustrie Schweighofer spun ca vor demara o ancheta interna si va lua decizii in consecinta. "Toate persoanele implicate in procesul de achizitionare sunt obligate sa semneze pe proprie raspundere faptul ca vor respecta normele de conduita interna. Compania noastra nu va tolera comportamentul inadecvat al angajatilor sai", se arata in raspunsul trimis de Holzindustrie Schweighofer Romania.In ceea ce priveste reglementarile propuse in noul Cod Silvic, reprezentantii companiei spun ca nu se opun acestora."Romania are 6 milioane de hectare de terenuri forestiere. Dintre acestea, 2 milioane de hectare sunt paduri de conifere. Recoltarea totala din Romania este de 19 milioane mc pe an, din care 8 milioane mc sunt busteni de conifere (date INSSE). Dupa deschiderea unitatii de productie de la Reci, Holzindustrie Schweighofer va cumpara si prelucra busteni de conifere in valoare de 2,3 milioane mc lemn de origine romaneasca si 1,2 milioane mc de lemn provenit din import. Astfel, volumul total de bustean de conifer achizitionat de Holzindustrie Schweighofer din fondul forestier romanesc, va fi de 29%. Aceasta este o confirmare suplimentara a faptului ca Holzindustrie Schweighofer nu se opune Codului Forestier ci interferentei acestuia in dezvoltarea afacerilor societatilor comerciale private. Noi consideram ca limitarea liberei circulatii a marfurilor este impotriva abordarilor stabilite de catre Uniunea Europeana. Codul Silvic are rolul de a reglementa gestionarea responsabila si durabila a padurilor din Romania. Aspecte privind concurenta nu isi au locul in Codul Silvic. In plus, la solicitarea noastra, Consiliul Concurentei a confirmat faptul ca o astfel de limitare este contrara dreptului concurentei in Romania si Europa, precum si liberei circulatii a marfurilor", mai spun reprezentantii companiei.